CELEX: 32016D1880
Language: hr
Date: 2016-09-29 00:00:00
Title: Odluka Vijeća (EU) 2016/1880 od 29. rujna 2016. o sklapanju Sporazuma o određenim aspektima usluga u zračnom prometu između Europske unije i Vlade Posebnog upravnog područja Macaa Narodne Republike Kine

25.10.2016   
            
            
               HR
            
            
               Službeni list Europske unije
            
            
               L 289/13
            
         ODLUKA VIJEĆA (EU) 2016/1880
   od 29. rujna 2016.
   o sklapanju Sporazuma o određenim aspektima usluga u zračnom prometu između Europske unije i Vlade Posebnog upravnog područja Macaa Narodne Republike Kine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a) i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:
   
               (1)
            
            
               Vijeće je Odlukom od 5. lipnja 2003. ovlastilo Komisiju da započne pregovore s trećim zemljama o zamjeni određenih odredaba u postojećim bilateralnim sporazumima sporazumom na razini Unije.
            
         
               (2)
            
            
               Komisija je u ime Unije u pregovorima dogovorila Sporazum između Europske unije i Vlade Posebnog upravnog područja Macaa Narodne Republike Kine o određenim aspektima usluga u zračnom prometu („Sporazum”), u skladu s mehanizmima i smjernicama utvrđenima u Prilogu Odluci Vijeća od 5. lipnja 2003.
            
         
               (3)
            
            
               Sporazum je potpisan u ime Unije 23. studenoga 2013., podložno njegovu mogućem kasnijem sklapanju, u skladu s Odlukom Vijeća 2014/35/EU (2).
            
         
               (4)
            
            
               Sporazum bi trebalo odobriti u ime Europske unije,
            
         DONIJELO JE OVU ODLUKU:
   Članak 1.
   Sporazum između Europske unije i Vlade Posebnog upravnog područja Macaa Narodne Republike Kine o određenim aspektima usluga u zračnom prometu (3) odobrava se u ime Unije.
   Članak 2.
   Predsjednik Vijeća određuje jednu ili više osoba koje su ovlaštene u ime Europske unije poslati obavijest predviđenu u članku 8. stavku 1. Sporazuma, kako bi se izrazio pristanak Europske unije da bude obvezana Sporazumom.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 29. rujna 2016.
      
         
            Za Vijeće
         
         
            Predsjednik
         
         P. ŽIGA
      
   
   
      (1)  Suglasnost od 12.4.2016. (još nije objavljena u Službenom listu).
   
      (2)  Odluka Vijeća 2014/35/EU od 10. svibnja 2012. o potpisivanju, u ime Unije, i privremenoj primjeni Sporazuma između Europske unije i Vlade Posebnog upravnog područja Macaa Narodne Republike Kine o određenim aspektima usluga u zračnom prometu (SL L 21, 24.1.2014., str. 1.).
   
      (3)  Sporazum je objavljen u SL L 21, 24.1.2014., str. 2. zajedno s odlukom o potpisivanju.